Ford hrósaði í vikunni tvöföldum sigri á verðlaunahátíð fyrir atvinnubíla , sem fram fór á flutningabílasýningunni Solutrans í Lyon í Frakklandi í vikunni . Hlaut Transit Custom Plug-In Hybrid viðurkenninguna sendibíll ársins 2020 ( IVOTY ) og Ford Ranger var valinn „ skúffubíll “ ársins ( IPUA ) . Þetta er í sjötta sinn sem fyrrnefnda viðurkenningin fellur Ford í skaut . Ford er fyrsti bílaframleiðandinn sem hefur unnið bæði IVOTY og IPUA titla á sama ári tvisvar sinnum . Fyrra skiptið var árið 2013 . Dómnefnd viðurkenninganna skipuðu 25 bílablaðamenn frá 25 Evrópulöndum . Í ´ rökstuðningi sínum lagði hún sérstaka áherslu á fjölbreytt úrval vélaafbrigða sem eru í boði fyrir Ford Transit Custom Hybrid sendibifreiðarnar . Tvinnvélar Ford bjóða upp á skilvirkari eldsneytisnotkun og minni losun gróðurhúsalofts án þess að skerða hagkvæmni og akstursvirkni . Ford Ranger , sem hlaut IPUA verðlaunin , heillaði með öflugri og sparneytinni 2,0 lítra EcoBlue dísilvél og háþróuðum búnaði sem auðvelda ökumönnum störfin . Alþjóðlegu pallbílaverðlaunin IPUA eru veitt annað hvert ár en dómnefndin er samansett af 18 sérfræðingum um pallbíla . Auk þessa varð tveggja tonna Ford Transit Custom EcoBlue Hybrid í öðru sæti í keppninni um IVOTY titilinn . Þannig voru þrír mismunandi Ford Transit rafmagnsblendingar í fyrsta og öðru sæti á verðlaunahátíðinni International Van of the Year 2020 . Hinn glænýi Ford Transit Custom Plug-in Hybrid kemur til Íslands næsta haust , 2020 . Framhjóladrifinn sendibíll sem getur keyrt allt að 56 km ( NEDC ) á rafmagni einu saman og er með 92,9 kW rafmótor með 13,6 kWst litíumjónarafhlöðu . Hin margverðlaunaða og sparneytna 1,0 lítra EcoBoost bensínvél frá Ford er í bílnum og hún virkar einnig sem framlenging á drægið því hún hleður rafhlöðuna á ferð ásamt því að virkja hemlunarorkuna og hlaða henni niður á rafgeyminn . Ford í Evrópu hefur á þessu ári selt 114.000 Transit Custom á fyrstu 10 mánuðum ársins . Ford Ranger er jafnframt mest seldi pallbíll Evrópu með 43.300 bíla selda yfir sama tímabil , segir í upplýsingum frá Brimborg , umboðsaðila Ford á Íslandi .